Okresná prokuratúra Senica 
Janka Kráľa 735, 905 45 Senica

Sp. zn. : Pv 83/14/2205	Senica, 24.3.2014
EEČ : 2-19-21-2014

U Z N E S E N I E

Trestná vec:	obvinený XXXXX 
Prečin:	Neoprávnené používanie cudzieho motorového vozidla podľa § 216 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 204/2013 Zbierky zákonov a iné trestné činy

Rozhodol: 	prokurátorka Okresnej prokuratúry Senica
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 15.01.2014 v presne nezistenom čase do cca 13.15 hod. v XXXXX v rodinnom dome č. XXXXX na ul. XXXXX zobral bez povolenia svojho otca XXXXX, nar. XXXXX platobnú kartu č. XXXXX vedenú v XXXXX a. s. k účtu  č. XXXXX majiteľa XXXXX, nar. XXXXX a kľúče od osobného motorového vozidla zn. Mercedes Benz, ev. č. XXXXX farby svetlej striebornej metalízy, rok výroby 2001, VIN XXXXX v hodnote 8.300,- eur, ktorého užívateľom je XXXXX, nar. XXXXX, auto si týmto pravým kľúčom otvoril a bez vedomia a súhlasu XXXXX, nar. XXXXX na ňom odišiel preč, pričom v aute sa nachádzala zbraň ČZ 45 6,35 mm Browning v. č. XXXXX so zásobníkom a asi piatimi nábojmi, zbrojný preukaz, občiansky preukaz, vodičský preukaz, kartička poistenca VZP, SBS preukaz všetky na meno XXXXX, nar. XXXXX, ďalej technický preukaz, potvrdenie o emisnej a technickej kontrole, zelená karta o poistení všetky k predmetnému vozidlu a platobnou kartou k účtu č. XXXXX vykonal neoprávnené výbery v bankomate OTP banky, a.s. na Námestí Oslobodenia v XXXXX dňa 15.01.2014 o 13:30:06 hod. v sume 300,- eur a o 13:30:54 hod. v sume 70,- eur, čím spôsobil XXXXX, nar. XXXXX, trvale bytom XXXXX, XXXXX odcudzením hotovosti škodu vo výške 370,- eur,  

lebo je trestné stíhanie neprípustné podľa § 9 odsek 1 písmeno d

Odôvodnenie:
Vyšetrovateľ odboru kriminálnej polície OR PZ XXXXX uznesením zo dňa 21.01.2014 pod ČVS:ORP-20/VYS-SE-2014 podľa § 199 odsek 1 Trestného poriadku začal trestné stíhanie pre prečin neoprávneného používania motorového vozidla podľa § 216 odsek 1, odsek 2 písmeno c) Trestného zákona, prečin neoprávneného vyrobenia a používania platobného prostriedku, elektronických peňazí a inej platobnej karty podľa § 219 odsek 1 Trestného zákona a pre prečin krádeže podľa § 212 odsek 1 Trestného zákona, na vyššie uvedenom skutkovom základe.
Dňa 19.3.2014 vyšetrovateľ predložil tunajšej prokuratúre na vec sa vzťahujúci vyšetrovací spis s návrhom na zastavenie trestného stíhania podľa § 215 odsek 1 písmeno d/ Trestného poriadku s poukazom na § 9 odsek 1 písmeno d/ Trestného poriadku. Následným preskúmaním vyšetrovacieho spisu som zistila, že návrh vyšetrovateľa odboru kriminálnej polície OR PZ XXXXX je odôvodnený.
 
	Obvinený XXXXX sa k spáchaniu skutku pre ktorý je stíhaný vyšetrovateľom Odboru kriminálnej polície OR PZ XXXXX  priznal, pričom z jeho spáchania je usvedčovaný i výpoveďou svedka a poškodeného XXXXX, výpoveďou svedka XXXXX, kamerovým záznamom OTP Banky Slovensko a. s. Bratislava a ďalšími listinnými dôkazmi, ktoré sú súčasťou vyšetrovacieho spisu. 

	Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9.
Podľa § 9 odsek 1 písmeno d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel. 

	Z vyšetrovacieho spisu, a to konkrétne z úmrtného listu matričného úradu Bratislava - Nové Mesto vyplýva, že XXXXX, nar. XXXXX, trvale bytom XXXXX, XXXXX dňa 22.02.2014 v Bratislave zomrel.  
	Uvedená skutočnosť má za následok neprípustnosť trestného stíhania obvineného XXXXX, v ktorom už nemožno ďalej pokračovať, a preto bolo potrebné rozhodnúť tak , ako je uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť do 3 dní odo dňa jeho doručenia cestou tunajšej prokuratúry ku Krajskej prokuratúre v Trnave. Sťažnosť má odkladný účinok

Mgr. Jaroslava Regásková
prokurátorka